recursal/SuperWikiNEXT-32B huggingface dataset:
**ওয়াকফুরা** (বাংলা: শুকরকাটা) হলো শুকরের মাংস দিয়ে তৈরি গারোদের জনপ্রিয় একটি খাবার। বিশেষত ময়মনসিংহের হালুয়াঘাটের মান্দিদের ওয়াকফুরা মন্দিরে এর সর্বাধিক প্রচলন রয়েছে।

প্রস্তুতপ্রণালি
---------------

প্রথমে আতপ চাল ভিজিয়ে রেখে শিলপাটিতে গুড়াে করে নেয়া হয়। তারপর শুকরের মাংসের সাথে মরিচ, পেঁয়াজ, আদা, লবণ দিয়ে কষিয়ে নিতে হয়। এরপর পরিমাণ মতাে পানি দিতে হয়। রান্নার মাঝামাঝি পর্যায়ে আতপ চালের গুঁড়াে ধীরে ধীরে দিতে হয় সেই সাথে চামচ দিয়ে নাড়িয়ে দিতে হয়। যাতে সেটি জমাটবদ্ধ না থেকে তরকারিতে ভালােভাবে মিশে যেতে পারে। ঘন হয়ে এলে লবণ, মরিচ পরিমাণ মতাে হয়েছে কিনা পরীক্ষা করে দেখা হয় । খারি রান্না হলে খাবার সােডা দেয়া হয়। প্রয়ােজনীয় সময় চুলাের উপর রেখে রান্না হয়ে গেলে চুলাের উপর থেকে তােলা হয়। ওয়াকফুরা হলুদ তেল দিয়ে রান্না করা যায় আবার থারিও রান্না করা যায়।

তথ্যসূত্র
---------

1. ↑  "জমে উঠেছে ওয়ানগালা উৎসব"। *banglanews24.com*। সংগ্রহের তারিখ ২০২২-০৫-১২।
2. ↑  "মান্দি নারী উদ্যোক্তাদের বেচাবিক্রি মধু কিংবা ওয়াক জাবা"। *Thokbirim* (ইংরেজি ভাষায়)। ২০২০-০৭-২৫। সংগ্রহের তারিখ ২০২২-০৫-১২।
***কনটাডিনা দিয়া আসিস*** স্প্যানিশ চিত্রশিল্পী হোয়াকিন সোরোইয়া(১৮৬৩–১৯২৩) আঁকা একটি রঙিন তৈল চিত্র যা ১৮৮৮ সালে আঁকা হয়েছিল।

বিবরণ
-----

কনটাডিনা দিয়া আসিস, রঙিন তৈল চিত্রটি এখন স্পেনের মাদ্রিদের সোরোইয়া যাদুঘর সংগ্রহের অংশ। চিত্রকলা থেকে অবসর গ্রহণের পর, জোকুইন সোরোল্লার এটি ১৮৮৮ সালে ইতালির একটি ছোট শহর, অ্যাসিসিতে এই রঙিন তৈল চিত্রটি চিত্রাঙ্কন করেন।

তিনি সব সময় প্রাকৃতিক সৌন্দর্যকে চিত্রিত করতে চেয়েছিলেন। এই তৈল চিত্রটিতে তিনি একজন কৃষক মহিলাকে তুলে ধরেছেন, যিনি এক চাষের জমিতে দাঁড়িয়ে আছেন এবং তার চারিপাশে আফিম দেখা যায়, যেন তিনি এক আফিম চাষের জমিতে দাঁড়িয়ে আছেন। তার মাথা সামান্য ডান দিকে বাঁক আছে। তিনি তার মাথা একটি লাল স্কার্ফ দিয়ে ঢেকে রেখেছেন এবং পরিধান করেছেন একটি সাদা ব্লাউজ যা একটি লাল কাঁচলে আচ্ছাদিত ছিল।

চিত্রটিতে প্রাকৃতিক উজ্জ্বল রঙের ব্যবহার চোখে পড়ে, চিত্রশিল্পীর স্বচ্ছতার সাথে তা ফুটিয়ে তুলেছেন।

তথ্যসূত্র
---------

1. ↑  "Digital Network of Collections of Museums of Spain - Contadina de Asís"। সংগ্রহের তারিখ ২৫ নভেম্বর ২০১৮।
2. ↑  "Contadina de Asís - My Museums"। সংগ্রহের তারিখ ২৫ নভেম্বর ২০১৮।

প্রবেশদ্বার: চিত্রকর্ম
কিছু ওয়াকি-টকি
**ওয়াকি-টকি** হাতে-ব্যবহার্য দ্বিমুখী বেতার গ্রাহক/প্রেরণ যন্ত্র। এটি দ্বিতীয় বিশ্বযুদ্ধের সময় উন্নয়ন করা হয়েছিল। ১৯৩৪ এবং ১৯৪১ সালের মধ্যবর্তী সময়ে বেতার প্রকৌশলী আলফ্রেড জে. গ্রোস পূর্ববর্তী ওয়াকি-টকির প্রাথমিক প্রযুক্তি নিয়ে কাজ করেছিলেন। হেনরিক ম্যাগনাস্কির নেতৃত্বে ডোনাল্ড এল. হিংস এবং মোটোরোলার প্রকৌশলী দল কর্তৃক যুদ্ধের সময় এটির উন্নয়ন করা হয়েছিল। 
সাধারণত বর্তমানে ওয়াকি-টকির আকার ফোনের মত এবং এতে "পুশ টু টক" বোতাম আছে। ওয়াকি-টকি বিভিন্ন কারণে সেনাবাহিনীতে, অ্যামেচার রেডিও এবং ব্যক্তিগত ব্যবহারের জন্য ব্যবহৃত হয়।

ইতিহাস
------

প্রথম ওয়াকি-টকি বেশ বড় ছিল, এটি পিঠে ব্যাকপ্যাক হিসাবে বহন করা আবশ্যক ছিল এবং সেটি মোটোরোলা এসসিআর-৩০০ নামে পরিচিত ছিল। এছাড়াও দ্বিতীয় বিশ্বযুদ্ধের সময় মোটোরোলা অন্যান্য ওয়াকি-টকি তৈরি করেছিল।

উন্নয়ন
-------

১৯৩৯ সালে যুদ্ধ শুরু হওয়া পর্যন্ত ওয়াকি-টকির ধারণাটিতে তেমন আগ্রহ দেখা যায়নি। কয়েক বছর পর মোটোরোলা দল সেগুলোর উন্নয়ন করেছে, যাতে সেনাবাহিনী সেগুলো ব্যবহার করতে পারে। এছাড়াও সেখানে যানবাহন এবং ট্যাঙ্ক সংস্করণ ছিল। 
ব্রিটিশ, জার্মান এবং আমেরিকানদের নিজস্ব সংস্করণ ছিল। এছাড়াও দ্বিতীয় বিশ্বযুদ্ধের সময় মোটোরোলা হাতে-ব্যবহার্য এএম এসসিআর-৫৩৬ বেতার যন্ত্র উৎপাদন করেছিল এবং এটিকে ***হ্যান্ডি-টকি*** বলা হয়েছিল।

ব্যবহারসমূহ
-----------

ওয়াকি-টকি ব্যাপকভাবে ব্যবহৃত হয় ব্যবসায়, পুলিশ বাহিনী, সেনাবাহিনী এবং বিনোদনসহ আরো অনেক ক্ষেত্রে।

তথ্যসূত্র
---------

1. 1 2  Donald L. Hings, inventor & telecommunications pioneer Walkie Talkie
2. ↑  The history of the Walkie talkie
3. ↑  Radio set SCR-300  –  A War Department technical manual TM 11-242
4. ↑  Wolinsky, Howard (২০০৩-০৯-২৫)। "Riding radio waves for 75 years, Motorola milestones"। *Chicago Sun Times*। Archived from the original on ৯ মে ২০১৩। সংগ্রহের তারিখ ২৩ মার্চ ২০১২। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
**মুহাম্মদ বিন আমর আল ওয়াকিদী** (৭৪৭-৮২৩ খ্রি.) যিনি অধিকাংশ সময় **ওয়াকিদী** বা **আল ওয়াকিদী** নামে পরিচিত ছিলেন। তিনি একজন প্রসিদ্ধ ইসলামিক ইতিহাসবিদ । নবী মুহাম্মাদের ﷺ জীবনী ও তার পরবর্তী সাহাবা ও তাবেয়ী দের জীবনী নিয়ে গবেষণা করার জন্য তিনি বিখ্যাত । ইসলামের অনেক গুরুত্বপূর্ণ তথ্য তিনি বর্ণনা করেছেন। তবে তিনি তার কাজের জন্য অনেক ইসলামি স্কলারদের দ্বারা সমালোচিত।

জন্ম ও পরিচয়
-------------

ওয়াকিদী সৌদি আরবের মদিনা শহরে জন্ম গ্রহণ করেন । পিতামহ ওয়াকিদের নাম থেকে তিনি আল ওয়াকিদী নামকরণ পান ।

ইতিহাস চর্চা
------------

আল ওয়াকিদী ছিলেন বিশাল ইসলামী জ্ঞানের অধিকারী। কথিত রয়েছে, তার ব্যক্তিগত লাইব্রেরিতে ৬০০ বান্ডিল কিতাব ছিল যা বহনের জন্যে ১২০টি বাহনের প্রয়োজন হতো। তিনি ইসলামী ইতিহাসে সুনিপণ জ্ঞানের অধিকারী ছিলেন ।

বইসমূহ
------

তিনি ***আল তারিখ ওয়া আল মাগাযী*** বইটি রচনার জন্য বিখ্যাত। তবে এই বইয়ের কিছু বিষয় ইসলাম বিরোধিরা ইসলামের সমালোচনার জন্য ব্যবহার করছে।

সমালোচনা
--------

তিনি একজন প্রসিদ্ধ ইতিহাসবিদ হওয়া সত্ত্বেও বহু ইসলামী বিশেষজ্ঞদের নিকট গ্রহণ যোগ্য ছিলেন না।

ইমাম শাফেয়ী বলেন- ‘ওয়াকিদির সকল রচনা মিথ্যায় ভরপুর,সে মদিনার সাত জালিয়াতের একজন।

ইমাম আবু দাউদ বলেন- ‘আমি ওয়াকিদীর নির্ভরতায় কোনো হাদিস বর্ণনা করি না। সে জাল হাদিসের কারিগর’।

ইবনে হাজার আসকালানি বলেন ‘অসীম জ্ঞানের অধিকারী হওয়া সত্বেও ওয়াকিদী পরিত্যক্ত’।

ইমাম আহমদ ইবনে হাম্বল, ইমাম নূমায়ের, ইমাম দাহাবী প্রমুখ মনীষী ওয়াকিদীকে মিথ্যুক বলেছেন।

মৃত্যু
------

ওয়াকিদী ৮২৩ খ্রিষ্টাব্দে (২০৭ হিজরি) মৃত্যুবরণ করেন ।

তথ্যসূত্র
---------

1. ↑  *কুরআন মজীদ (বাংলা অনুবাদ ও সংক্ষিপ্ত ব্যাখ্যা) - চলিত ভাষা: The Holy Quran ...*।
2. ↑  *(ইবনে হাতিম আল রাজী, কিতাব আল র্যুহ, খন্ড-৪, পৃ.-২১)*।
3. ↑  *(তাহদীব, খন্ড-২, পৃ.-১৯৪)*।
4. ↑  *( আল দাহাবী, মীযান, খন্ড-৩, পৃ.-১১০)*।
গ্রিক পুরাণে, **এলারা** (Elara) /ˈɛlərə/, বা এলারে বা আলেরা ( প্রাচীন গ্রিক : Ἐλάρα, Ἐλάραη বা Ἀλέρα), বা **লারিসা** (Larissa), ছিলেন একজন রাজকুমারী। তিনি রাজা অরকোমেনাসের কন্যা, এবং জিউসের সাথে মিলনের মাধ্যমে তিনি টিটিয়স নামে এক দানবের জন্ম দেন। কোন কোন সূত্র অনুসারে তিনি রাজা মিনিয়াসের কন্যা।

পুরাণ
-----

জিউস এলারার প্রেমে পড়েন এবং স্ত্রী হেরার হিংসুক রাগ থেকে তাকে লুকিয়ে রাখার জন্য পৃথিবীর নিচে গভীরে তাকে রেখে দেন। এখানেই এলারা দানব টিটিয়সের জন্ম দেন। কখনও কখনও দানব টিটিয়সকে পৃথিবী দেবী গাইয়ার সন্তান বলা হয়, কারণ টিটিয়সের জন্ম মাটির নিচে (γηγενής *gigenis* "স্থানীয়")। আরও বলা হয় যে, সন্তানের আকার অনেক বড় হওয়ায় এলারা সন্তান জন্ম দিতে গিয়ে মারা যান।

যা গুহা দিয়ে টিটিয়স মাটির গভীর থেকে ভূপৃষ্ঠে এসেছিলেন বলে মনে করা হয় তা ইউবিয়ায় অবস্থিত এবং *এলারিয়ন* নামে পরিচিত।

উপনাম
-----

বৃহস্পতির একটি উপগ্রহের নাম এলারা। 

 এলারা উপগ্রহ

তথ্যসূত্র
---------

1. ↑  DGE en línea
2. ↑  Pseudo-Clement, *Recognitions* 10.21-23
3. ↑  Scholiast on *Homer, Odyssey* 7.324
4. ↑  Eustathius on *Homer, Odyssey* 7.324, p. 1581
5. ↑  Pseudo-Apollodorus, *Bibliotheca* 1. 4. 2.
6. ↑  Scholia on Apollonius Rhodius, *Argonautica* 1.761 citing Pherecydes
7. ↑  Strabo, *Geography*, 9. 3. 15
8. ↑  Marsden, B. G. (৭ অক্টোবর ১৯৭৪)। "Satellites of Jupiter"।
**কমসলে নৃত্য** ভারতের কর্ণাটক রাজ্যের মাইসোর বা মহীশুর অঞ্চলের একটি জনপ্রিয় লোকনৃত্য যা মাইসোর, চামরাজানগর এবং মান্ডা জেলায় বহু প্রচলিত। ভগবান মহাদেশ্বরের পুরুষ উপাসকরা *বিশু কমসলে* নামক এক ধরনের নৃত্য পরিবেশনার মাধ্যমে ভগবানের উপাসনা করে যার সাথে কমসলে নাচের গভীর সাদৃশ্য আছে।

উৎপত্তি ও পরিবেশনা
------------------

কমসলে এক ধরনের ধাতুর তৈরি বাদ্যযন্ত্র। এর উৎপত্তির কথা পৌরাণিক কাহিনীতে পাওয়া যায়। কমসলে এক জোড়া ছোট বৃত্তাকার ধাতব (তামা) চাকতি যার কেন্দ্রে সামান্য অভিক্ষেপ থাকে। এই দুই ধাতব চাকতিকে পরস্পর আঘাত করলে সুমধুর শব্দ উৎপন্ন হয়।

স্থানীয় ঐতিহ্যবাহী পোশাক পরিধান করে নৃত্যশিল্পীরা কমসলে হাতে নিয়ে নৃত্য পরিবেশনা করেন। ভজন/ভক্তিমূলক গান গেয়ে তারা ছন্দে ছন্দে নাচে এবং নাচের ফাঁকে ফাঁকে কমসলের দুই ধাতব চাকতিতে আঘাত হেনে সুরেলা শব্দ তৈরি করতে থাকে। সাধারণত ১০ থেকে ১২ জন নর্তকের দল এই নৃত্য পরিবেশনায় অংশ নেন। কমসলে নৃত্যকে সাধারণত ঈশ্বর উপাসনার প্রতীক হিসাবে গন্য করা হয় ও নৃত্যে ব্যবহৃত সংগীত ঈশ্বরকে উৎসর্গ করে গাওয়া হয়। কমসলে নৃত্য কর্নাটকের হালু কুরুবা সম্প্রদায়ের ভগবান মহাদেশ্বর শিবের উপাসনার ঐতিহ্যের সাথে গভীরভাবে যুক্ত। চামরাজানগর জেলার হালু কুরুবা উপজাতির পুরুষরা কমসলে নৃত্যের জন্য সুপরিচিত। মাইসোর শহরের বহির্ভাগে অবস্থিত মহাদেশ্বরের পার্বত্য মন্দিরে দেবতার উপাসনার এক অপরিহার্য অঙ্গ হিসাবে বহু শতাব্দী ধরে কমসলে নৃত্যের পরিবেশনা হয়ে আসছে। দীপাবলির সময়ে মহাদেশ্বরা মন্দিরে যে ৩ দিন ব্যাপী বার্ষিক উৎসব অনুষ্ঠিত হয় তার এক গুরুত্বপূর্ণ আকর্ষণ এই কমসলে নৃত্য পরিবেশনা।

তথ্যসূত্র
---------

1. 1 2 3 4 5 6  "Kamsale dance"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3  "Kamsale Nrutya"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
এই নিবন্ধটি শহর সম্পর্কে। এ শহরের পরিচালনাকারী পৌরসভার জন্য কবিরহাট পৌরসভা দেখুন। অন্য ব্যবহারের জন্য কবিরহাট (দ্ব্যর্থতা নিরসন) দেখুন।

**কবিরহাট** বাংলাদেশের দক্ষিণাঞ্চলের চট্টগ্রাম বিভাগের অন্তর্গত নোয়াখালী জেলায় অবস্থিত একটি শহর। প্রশাসনিকভাবে শহরটি কবিরহাট উপজেলার সদর। শহরটি কবিরহাট উপজেলার বৃহত্তম শহর।

জনসংখ্যা
--------

বাংলাদেশ আদমশুমারী ২০১১ অনুযায়ী কবিরহাট শহরের মোট জনসংখ্যা ১৭,৪৪৮ জন যার মধ্যে ৮,২২৪ জন পুরুষ এবং ৯,২২৪ জন নারী। এ শহরের পুরুষ এবং নারী অনুপাত ৮৯। শহরে মোট হোল্ডিং সংখ্যা রয়েছে ৩,২৪০টি।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২২°৪৭′৪৪″ উত্তর ৯১°১১′৫৬″ পূর্ব﻿ / ﻿২২.৭৯৫৬৪৩° উত্তর ৯১.১৯৮৯১৭° পূর্ব﻿ / 22.795643; 91.198917। সমুদ্র সমতল থেকে শহরটির গড় উচ্চতা ৯.৬১ মিটার।

প্রশাসন
-------

১৯৯২ সালে কবিরহাট শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে কবিরহাট পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১১টি মহল্লায় বিভক্ত । ৯.৭৪ বর্গ কি.মি. আয়তনের কবিরহাট শহর এলাকাটি কবিরহাট পৌরসভা দ্বারা পরিচালিত হয়।

শিক্ষা ব্যবস্থা
---------------

কবিরহাট শহরের স্বাক্ষরতার হার হলো শতকরা ৬১.৭ ভাগ।

তথ্যসূত্র
---------

1. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৯৮। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২০-০১-২১।
2. ↑  "latitude, longitude and elevation of Kabirhat, Bangladesh"। distancesto.com। সংগ্রহের তারিখ ২০২০-০১-২১।
3. ↑  "এক নজরে কবিরহাট পৌরসভা"। ২৪ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২১।
মধ্য ভারতের ছত্তিশগড় রাজ্যের ২৮টি প্রশাসনিক জেলাগুলির মধ্যে **একটি হ'ল কাবীরধাম জেলা** । জেলাটি আগে কাওর্ধা জেলা হিসাবে পরিচিত ছিল। জেলাটি ২১.৩২' থেকে ২২.২৮' উত্তর অক্ষাংশ এবং ৮০.৪৮' থেকে ৮১.৪৮'পূর্ব দ্রাঘিমার মধ্যে অবস্থিত। জেলার আয়তন ৪,৪৪৭.৫ কিমি২ (১,৭১৭.২ মা২) । কাওয়ার্ধা শহরটি জেলার প্রশাসনিক সদর দফতর। এই জেলাটি ভোরামদেও মন্দিরের জন্য পরিচিত (মন্দিরটিকে "ছত্তিসগড়ের খাজুরাহো" বলা হয়ে থাকে); মন্দিরটি জেলা সদর, কাওর্ধা থেকে ১৮ কিমি দূরে অবস্থিত।

জেলার উত্তরে রয়েছে মধ্য প্রদেশ রাজ্যের ডিন্ডোরি জেলা ,পূর্বদিকে মুঙ্গেলি এবং বেমেতারা জেলা, দক্ষিণে রাজনন্দগাঁও জেলা, এবং পশ্চিমে মধ্য প্রদেশের বালাঘাট এবং মান্দালা জেলা। উত্তর ও পশ্চিম অংশগুলি সাতপুরার মৈকাল পর্বতমালা দ্বারা বেষ্টিত।

বর্তমান জেলা শাসক হলেন শ্রী অবনীশ সারণ।

ইতিহাস
------

১৯৯৮ সালের ২রা জুলাই, মধ্যপ্রদেশ রাজ্য সরকার রাজনন্দগাঁও জেলার কাওর্ধার পূর্ববর্তী তহসিল এবং বিলাসপুর জেলার পান্ডারিয়ার পূর্ববর্তী তহসিলকে সমন্বিত করে একটি নতুন জেলা কাওর্ধা গঠন করার সিদ্ধান্ত নেন।  কাওয়ার্ধা শহরটি এই নতুন জেলার সদর দফতর হিসাবে সিদ্ধান্ত নেওয়া হয়েছিল। নতুন জেলাটি ১৯৯৮ সালের ৬ই জুলাই অস্তিত্ব লাভ করে। পরে জেলাটি ছত্তিশগড় রাজ্যের অন্তর্ভুক্ত হয়ে এবং জেলাটি এখন কবীরধাম জেলা হিসাবে পরিচিত।

জনসংখ্যার উপাত্ত
----------------

২০১১ সালের জনগণনা অনুসারে কবীরধাম জেলার জনসংখ্যা ৮২২,৫২৬ জন  যা কমোরোস রাষ্ট্রের জনসংখ্যার সমান  বা মার্কিন যুক্তরাষ্ট্রের দক্ষিণ ডাকোটা রাজ্যের জনসংখ্যার সমান।  জনসংখ্যার বিচারে জেলাটি ভারতের জেলাগুলির মধ্যে ৪৭৯তম স্থান অধিকার করে। জেলাটির বর্গকিলোমিটারে জনসংখ্যার ঘনত্ব ১৯৫ জন প্রতি বর্গকিলোমিটার (৫১০ জন/বর্গমাইল) । ২০০১ থেকে ২০১১ এর দশকে এর জনসংখ্যার বৃদ্ধির হার ছিল ৪০.৬৬%। কবীরধামের প্রতি ১০০০ পুরুষের জন্য ৯৯৭ জন মহিলা,, যা জাতীয় অনুপাতের তুলনায় উন্নত এবং সাক্ষরতার হার ৬১.৯৯%। জনসংখ্যার যথাক্রমে ১৪.৫6% তফসিলি জাতি এবং ২০.৩১% তফসিলি উপজাতি মানুষ ।

### ভাষা



কবীরধাম জেলার ভাষা, ২০১১ ভারতের জনগণনা

  ছত্তিশগড়ি (২.৩২%)  হিন্দি (৯৬.১৩%)  অন্যান্য (১.৫৫%)

ভারতের ২০১১ সালের জনগণনার সময়ে, জেলার জনসংখ্যার ৯৬.১৩% ছত্তিশগড়ি এবং ২.৩২% হিন্দি তাদের প্রথম ভাষা হিসাবে নিবন্ধন করেছিলেন। 

ক্থ্য ভাষার অন্তর্ভুক্ত রয়েছে আগারিয়া ভাষা, যা একটি এস্ট্রো-এশিয়াটিক ভাষা (এই ভাষায় মাত্র ৭২,০০০ জন কথা বলেন); এটি মূলত মৈকাল পর্বত সংলগ্ন অঞ্চলে ব্যবহৃত হয়।

বিভাগ
-----

জেলাটি চারটি তহসিল- কবীরধাম, বোদলা, সাহসপুর লোহারা এবং পান্ডারিয়াতে বিভক্ত। প্রতিটি তহসিল একই নামের একটি একক ব্লক।  এই জেলার দুটি বিধানসভা কেন্দ্র হলেন কাওয়ার্ধা ও পান্ডারিয়া।

তথ্যসূত্র
---------

1. ↑
2. ↑  History of Kabirdham district  ওয়েব্যাক মেশিনে আর্কাইভকৃত ২০০৯-০৪-০৯ তারিখে from official website, accessed 06-Sep-2008
3. ↑  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।
4. ↑  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Comoros 794,683 July 2011 est.
5. ↑  "2010 Resident Population Data"। U. S. Census Bureau। ২০১১-০৮-২৩ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। South Dakota 814,180
6. ↑  2011 Census of India, Population By Mother Tongue
7. ↑  *Ethnologue: Languages of the World*।
8. ↑  Divisions of Kabirdham district  ওয়েব্যাক মেশিনে আর্কাইভকৃত ২০১৪-০৫-০৪ তারিখে lohara from official website, accessed 06-Sep-2008
**এ১ মোটরওয়ে**, স্থানীয়ভাবে **নিকোসিয়া – লিমাসল হাইওয়ে** (গ্রীক: *δρόμος Λευκωσίας  –  Λεμεσού*; তুর্কি: *Lefkoşa – Limasol yolu*) হিসাবে পরিচিত, এটি সাইপ্রাসে নির্মিত প্রথম এবং দীর্ঘতম মোটরওয়ে। এটি দ্বীপের সমস্ত প্রধান শহরকে আধুনিক ৪ লেনের মহাসড়কের সাথে সংযুক্ত করার জন্য একটি উচ্চাকাঙ্ক্ষী সরকারী প্রকল্পের সূচনা করেছে। এটি ৭৩ কিলোমিটার দীর্ঘ এবং কোনও -গ্রেড ছেদমুক্ত । এটি রাজধানী নিকোসিয়াকে (যা প্রশাসনিক এবং আর্থিক কেন্দ্র) লিমাসল দ্বীপের বৃহত্তম বন্দর (এবং দ্বিতীয় বৃহত্তম শহর) এর সাথে যুক্ত করেছে।

ইতিহাস
------

মধ্যে অ্যাজিওস অ্যাথানাসিও মোড় এবং লিনোপেট্রা মোড় মধ্যে রাতের দৃশ্য।
s

১৯৭০ এর দশকের শেষদিকে, সাইপ্রিয়ট সরকার দ্বীপে পরিবহনের অবকাঠামোগত উন্নয়নের জন্য বিভিন্ন ধরনের স্কিম চালু করেছিল। প্রথম পরিকল্পনা করা মোটরওয়েটি নিকোসিয়া এবং নিকোসিয়া আন্তর্জাতিক বিমানবন্দরের মধ্যে মোটামুটি বর্তমান গ্রিভা দিগেনি এভিনিউয়ের রুটে নির্মিত হয়েছিল। রাস্তাটি প্রস্তুতিতে প্রশস্ত করা হয়েছিল কিন্তু জুলাই ১৯৭৪ সালের জুলাই মাসে সাইপ্রাসে তুর্কি আক্রমণ এবং বিমানবন্দর বন্ধ হওয়ার পরে, এই স্কিমটি পরিত্যাগ করা হয়েছিল, ১৯৭৮ সালে লিমাসোলের নিকোসিয়াকে সাইপ্রাসের নতুন মূল বন্দরটির সাথে সংযুক্ত করার জন্য এ১-তে নির্মাণ কাজ শুরু হয়েছিল। ।

নির্মাণকাজ একই সাথে উভয় প্রান্তে শুরু হয়েছিল। প্রাথমিক নির্মাণে, সংযোগস্থলগুলো শ্রেণী বিচ্ছেদে ছিল। যদিও নিকোসিয়া প্রান্তে পুনর্গঠনগুলি এর কোনও প্রমাণ নিষ্ক্রিয় করেছে, ড্রাইভাররা এখনও ১৭ সন্ধিক্ষণে ফিল্টার লেন দেখতে পাবে। মোটরওয়েটি পর্যায়ক্রমে খোলা হয়েছিল, চূড়ান্ত পর্যায়ে (কর্নোস থেকে কোফিনো) ১৯৮৪ সালের অক্টোবরে সম্পন্ন হয়েছিল, ২০০৮ সালের গ্রীষ্মে লিমাসল শহরের অভ্যন্তরে আপগ্রেড সম্পন্ন হয়েছিল। এই আপগ্রেডগুলির মধ্যে রয়েছে পোলেমিডিয়া এবং ট্রয়েডোস জংশন, আগিয়া ফিল্যাক্সিস জংশন, অ্যাজিওস অ্যাথানাসিওস জংশন, লিনোপেট্রা জংশন এবং জেরমাসোজিয়া জংশন এবং ফ্লাইওভার বা আন্ডারপাসগুলির সাথে একটি সিরিজের রাউন্ড আউটসেস প্রতিস্থাপন জড়িত।

২০১২ সাল থেকে নিকোশিয়ার প্রবেশ পথ এবং এ২ মোটরওয়ের সংযোগস্থলের মধ্যবর্তী মোটরওয়ের অংশটি ভারী যানজটের কারণে ৬ লেনের রাস্তায় উন্নত হয়েছে।

আরও দেখুন
---------

* এ২ মোটরওয়ে (সাইপ্রাস)
* এ৩ মোটরওয়ে (সাইপ্রাস)
* এ৪ মোটরওয়ে (সাইপ্রাস)
* এ৬ মোটরওয়ে (সাইপ্রাস)
* এ৭ মোটরওয়ে (সাইপ্রাস)
* এ৯ মোটরওয়ে (সাইপ্রাস)
* এ২২ মোটরওয়ে (সাইপ্রাস)

তথ্যসূত্র
---------

1. ↑  Kiliaris, Kyriacos (১৭ অক্টোবর ২০২০)। "Cyprus committed to greener, safer transport network"। *Financial Mirror*। সংগ্রহের তারিখ ২০২০-১০-২৬।
**ওয়াগ্গাগ ইবনে জাল্লু লামতি** (আরবি: وجاج بن زلو اللمطي) (মৃত্যু: একাদশ শতাব্দিতে মরক্কোর আগ্লুতে) ছিলেন একাদশ শতাব্দির একজন মরোক্কীয় মালিকি পন্ডিত এবং আইনজ্ঞ। তিনি আবু ইমরান আল-ফাসির ছাত্র ছিলেন এবং সানহাজা-আমাজিগ জাতির লামতা গোত্রের সদস্য ছিলেন। মুরাবিতুন রাজবংশের প্রতিষ্ঠাতা আবদুল্লাহ ইবনে ইয়াসিনের ধর্মীয় শিক্ষক ও আধ্যাত্মিক নেতা হওয়ায় মুরাবিতুন রাজবংশের উত্থানে ওয়াগ্গাগের বিশেষ ভূমিকা ছিল।

জীবন
----

তিনি মরোক্কোর সউস অঞ্চলের অধিবাসী ছিলেন এবং লেখাপড়ার জন্য আল কুয়ারাউইন গমন করেন যেখানে তিনি আবু ইমরান আল-ফাসির অধীনে অধ্যয়ন করেন। সেখান থেকে তিনি সউসে ফিরে আসেন আর বর্তমান তিযনিত শহরের কাছাকাছি একটি গ্রাম আগ্লুতে একটি রিবাত (সামরিক স্বেচ্ছাসেবকদের সাময়িক আবাসনের ছোট দুর্গ) প্রতিষ্ঠা করেন। রিবাতটির নাম ছিল রিবাত আল-মুরাবিতিন যেখানে তিনি ছাত্রদের মালিকি তরিকা শিক্ষা দিতেন। 

শিক্ষক আবু ইমরান আল ফাসির একটি চিঠি পাওয়ার পর ওয়াগ্গাগ দক্ষিন সাহারার সানহাজারের উপজাতিদের ইসলাম শিক্ষার জন্য ছুটে যান। সেখানে তিনি আবদুল্লাহ ইবনে ইয়াসিনকে গুডালা নেতা ইয়াহিয়া ইবনে ইব্রাহিমের সহযোগী হিসেবে মনোনীত করেন। এভাবে ওয়াগ্গাগ ইবনে জাল্লু আমাজিগ জাতির প্রথম নেতার আধ্যাত্মিক গুরু হয়ে ওঠেন।

আমাজিগ আন্দোলনকে একটি উচ্চাকাঙ্ক্ষী সামরিক শক্তিতে রুপান্তর করতে কিছু ঐতিহাসিক (যেমন, আল-বকরি, ইবনে আবি যার, কাজী আইয়াদ) ওয়াগ্গাগ ইবনে জাল্লুকে কৃতিত্ব দিয়ে থাকেন। কারণ ওয়াগ্গাগ, আবদুল্লাহ ইবনে ইয়াসিনকে অবাধ্য লোকজনের বিরুদ্ধে যুদ্ধ করতে পরামর্শ দিয়েছিলেন এবং উত্তরে অগ্রসর হয়ে সিজিলমাসা দখল করতে নির্দেশ দিয়েছিলেন। ঐতিহাসিকগণ এটাও বলেন যে আবদুল্লাহ ইবনে ইয়াসিনের মৃত্যুর পর একমাত্র ওয়াগ্গাগ ইবনে জাল্লুর ছাত্র ব্যতীত আর কেউ ধর্মীয় নেতা নির্বাচিত হওয়ার যোগ্য ছিল না।

ইবনে যাইইয়াত তাদিলি, ওয়াগ্গাগ ইবনে জাল্লুর একটি সন্ত জীবনবৃত্তান্ত লিখেছিলেন। মৃত্যুর পর তাকে মরোক্কোর তিযনিত শহরের কাছে দারুল মুরাবিতিনি রিবাত নামক স্থানে সমাহিত করা হয় যেটি পরবর্তিতে একটি মাজার হিসেবে পরিচিতি লাভ করে। মাজারটিকে সিদি ওয়াগ্গাগ হিসেবে অভিহিত করা হয়।

মুরাবিতুন রাজবংশের ধর্মীয় নেতা ইবনে ইয়াসিনের উত্তরসূরি দুই ভাই সুলায়মান ইবনে আদ্দু ও আবুল কাসেম ইবনে আদ্দু ওয়াগ্গাগ ইবনে জাল্লুর ছাত্র ছিলেন।

নামের লিপ্যন্তর
---------------

ওয়াগ্গাগ ইবনে জাল্লু নামটির একাধিক লিপ্যন্তর বিদ্যমান আছে। যেমন ওজ্জাল ইবনে জেলওয়া। এর কারণ হলো ইংরেজি G অক্ষরটির কোনো উচ্চারণ আরবি ভাষায় নেই। পাশাপাশি غ অক্ষরটির উচ্চারণ ইংরেজি G শব্দের উচ্চারণের কাছাকাছি হওয়ায় غউচ্চারণের পরিবর্তে G উচ্চারণ ব্যবহৃত হয়েছে। ফলে নামটির উচ্চারণ আরবি ভ (জিম) অথবা ك (কফ) শব্দের মত হয়ে গেছে। একইভাবে ইংরেজি u স্বরবর্ণটির উচ্চারণ আরবি و (ওয়াও) বর্ণের উচ্চারণের কাছাকাছি হলেও ওয়াও বর্ণের উচ্চারণ w বর্ণের উচ্চারণের কাছাকাছি হওয়ায় এখানেও লিপ্যন্তর ঘটেছে।

আরও দেখুন
---------

* আমাজিগ জাতি
* মুরাবিতুন রাজবংশ

তথ্যসূত্র
---------

1. ↑  al-Bakri
2. ↑  Ibn Khaldun
3. ↑  Rawd al-Qirtas
4. ↑  "Dar-Sirr: Portal to Moroccan Sufism"। ২০০৯-০১-০৬ তারিখে মূল থেকে আর্কাইভ করা। সংগ্রহের তারিখ ২০০৮-০৯-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "Dar-Sirr: Portal to Moroccan Sufism"। ২০০৯-০১-০৬ তারিখে মূল থেকে আর্কাইভ করা। সংগ্রহের তারিখ ২০০৮-০৯-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**এলিজা শারমিন** একজন বাংলাদেশী পুলিশ কর্মকর্তা যিনি বাংলাদেশ পুলিশ একাডেমীর প্রথম নারী প্যারেড কমান্ডার ছিলেন।

জীবনী
-----

এলিজা শারমিন ২০০৪ সালে ২৫তম বাংলাদেশ সিভিল সার্ভিস (বিসিএস) পরীক্ষায় পুলিশ ক্যাডারে সহকারী পুলিশ সুপার হিসেবে বাংলাদেশ পুলিশে যোগদান করেন। এরপূর্বে ২০০৩ সালের বিসিএস পরীক্ষায় উত্তীর্ণ হয়ে তিনি রাজশাহী কলেজে প্রভাষক হিসেবে শিক্ষকতা পেশায় যোগদান করেছিলেন।

এলিজা ২০০৪ সালে শিক্ষানবিশ এক হাজার সহকারী পুলিশ সুপারদের শিক্ষাসমাপণী কুচকাওয়াজে প্যারেড অধিনায়ক হিসেবে দায়িত্ব পালন করেন। পুলিশ একাডেমীর একশত বছরের ইতিহাসে কোন নারীর প্যারেড কমান্ডার হিসেবে দায়িত্ব পালন করা ছিল এটাই প্রথম।

ব্যক্তিগত জীবন
--------------

এলিজা শারমিনের স্বামীর নাম এমএ ইউসুফ সরকার। ইউসুফ ইন্টারন্যাশনাল সেন্টার ফর ডাইরিয়াল ডিজিজ রিসার্চের একজন কর্মকর্তা।

তথ্যসূত্র
---------

1. ↑  "দেশে নারী জাগরণের অগ্রজ যারা"। *www.bhorerkagoj.com*। ১৪ মে ২০১৯ তারিখে মূল থেকে আর্কাইভ করা। সংগ্রহের তারিখ ১৪ মে ২০১৯।
2. ↑  "দেশে নারী জাগরণের অগ্রজ যারা"। *ArthoSuchak* (bengali ভাষায়)। ৮ মার্চ ২০১৭। সংগ্রহের তারিখ ১৪ মে ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link)
3. ↑  "পুলিশে শত বছরের দৃষ্টান্ত এলিজা শারমিন - Asiakhabar24.com"। *www.asiakhabar24.com*। সংগ্রহের তারিখ ১৪ মে ২০১৯।
**কমনওয়েলথ অ্যাসোসিয়েশন অফ আর্কিটেক্টস** ( **সিএএ** ) হল কমনওয়েলথ দেশগুলিতে স্থপতিদের প্রতিনিধিত্বকারী জাতীয় এবং আঞ্চলিক প্রতিষ্ঠানগুলির জন্য ১৯৬৫ সালে গঠিত হওয়া একটি সংস্থা। যেমন, কমনওয়েলথ পরিবারের অধীনে, অ্যাসোসিয়েশন স্থাপত্যের কোর্সগুলিকে বৈধতা দেয় এবং নির্দিষ্ট মানদণ্ডের বিপরীতে কোর্সের উপাদানগুলি মূল্যায়ন করার জন্য শিক্ষা প্রতিষ্ঠানে আন্তর্জাতিক বোর্ডগুলিকে আহ্বান করে। এর বর্তমান সদস্য তালিকা ৩৪ টি দেশ রয়েছে। ১৯৬৫ থেকে ১৯৬৯ সাল পর্যন্ত স্যার রবার্ট ম্যাথিউ সিবিই প্রথম সভাপতি হিসেবে দায়িত্ব পালন করেন  সংগঠনটির বর্তমান সভাপতি ভিন্স ক্যাসার। 

সিএএ হল যুক্তরাজ্যের একটি নিবন্ধিত দাতব্য সংস্থা। 

২০১২ সালে যুক্তরাজ্যের রয়্যাল ইনস্টিটিউট অফ ব্রিটিশ আর্কিটেক্টস (রিবা) কমনওয়েলথ আর্কিটেকচার স্কুলগুলির সিএএ স্বীকৃতি দেওয়া বন্ধ করে দেয় (অনেক দশক পরে), যখন সিএএ তার স্বীকৃতি প্যানেলে 'উল্লেখযোগ্য' রিবা প্রতিনিধিত্ব দিতে অস্বীকার করে স্কুলগুলি প্রথম হাতে পরিদর্শন করার জন্য। সেই সময়ে সিএএ ৪১টি কলেজকে বৈধ করেছিল, যদিও তাদের মধ্যে মাত্র ১৫টি আগে থেকেই পরিদর্শন করা ছিল। 

কমনওয়েলথ স্থপতি অ্যাসোসিয়েশন-এর একটি পাঁচ দিনের আন্তর্জাতিক স্থাপত্য প্রদর্শনী বাত্তারামুল্লা, কলম্বো, শ্রীলঙ্কার নভেম্বর ২০১৩ সালে অনুষ্ঠিত হয়েছিল। এটি কমনওয়েলথ সরকার প্রধানদের বৈঠকের একই সময়ে চলে। 

২০১৫ সালের জুন মাসে সংগঠনটি তার ৫০ তম বার্ষিক উদযাপনের জন্য লন্ডনে একটি দুই দিনের আন্তর্জাতিক শীর্ষ সম্মেলন করে।

তথ্যসূত্র
---------

1. ↑  "Overview"। *CAA* (ইংরেজি ভাষায়)। ২০১৬-০৪-০৪ তারিখে মূল থেকে আর্কাইভ করা। সংগ্রহের তারিখ ২০১৬-০৫-০৭।
2. ↑  "Mepa chairman Vince Cassar named president of Commonwealth Association of Architects"। *MaltaToday.com.mt*। ২০১৬-০৬-০৪ তারিখে মূল থেকে আর্কাইভ করা। সংগ্রহের তারিখ ২০১৬-০৫-০৭।
3. ↑  "The CAA elects"  ওয়েব্যাক মেশিনে আর্কাইভকৃত ২০১৭-০৩-২১ তারিখে, *The Architect* (Sri Lanka Institute of Architects), April 2013. Retrieved 20 March 2017.
4. ↑  Merlin Fulcher (24 October 2012) "RIBA stops recognising Commonwealth Association of Architects schools"  ওয়েব্যাক মেশিনে আর্কাইভকৃত ২০১৭-০৩-২১ তারিখে, *Architects' Journal*. Retrieved 20 March 2017.
5. ↑  "Council meeting of Commonwealth Association of Architects on Thursday"  ওয়েব্যাক মেশিনে আর্কাইভকৃত ২০১৭-০৩-২১ তারিখে, *Daily FT* (Sri Lanka), 13 November 2013. Retrieved 20 March 2017.
6. ↑  "Preparing for Commonwealth Association of Architects Golden Jubilee"  ওয়েব্যাক মেশিনে আর্কাইভকৃত ২০১৭-০৩-১৩ তারিখে, *The Sunday Times* (Sri Lanka), 1 March 2015. Retrieved 20 March 2017.

বহিঃসংযোগ
---------

* উইকিমিডিয়া কমন্সে কমনওয়েলথ স্থপতি অ্যাসোসিয়েশন সম্পর্কিত মিডিয়া দেখুন।

* Commonwealth Association of Architects  ওয়েব্যাক মেশিনে আর্কাইভকৃত ২০ জানুয়ারি ২০২২ তারিখে at the Commonwealth
* Commonwealth Association of Architects at the Commonwealth of Nations
* Association on pinterest
**ওয়াচডগ** হলো ২০১৯ সালে প্রতিষ্ঠিত শ্রীলঙ্কার গবেষণা প্রতিষ্ঠান। এটি একটি ফ্যাক্ট চেকিং ওয়েবসাইট পরিচালনা করে এবং ওপেন সোর্স ইন্টেলিজেন্স(ওএসআইএনটি) এর ব্যবহার করা।

ইতিহাস
------

ওয়াচডগ ২৩ এপ্রিল ২০১৯-এ প্রতিষ্ঠিত হয়েছিল, ইস্টার বোমা হামলার দুই দিন পরে , স্থানীয় স্টার্টআপ মোগল ভানুকা হরিশ্চন্দ্র, যুধনজায়া উইজেরাত্নে , নিসাল পেরিয়াপ্রুম, রাগুলান কেথিশ্বরন এবং সাফরা আনভারের সাথে। ৩৬ ঘন্টার মধ্যে, দলটি একটি ফ্যাক্ট-চেকিং অ্যাপ তৈরি করেছে।

ওয়াচডগ বোমা হামলার পরে ছড়িয়ে পড়া ভুল তথ্যকে অস্বীকার করেছে, যার মধ্যে একটি মিথ্যা দাবি ছিল যে কলম্বোর হুনিপিটিয়া অঞ্চলের পানি সরবরাহ মুসলমানদের দ্বারা বিষাক্ত হয়েছে। ভুল তথ্যের পরিমাণ উল্লেখযোগ্যভাবে বৃদ্ধি পেতে থাকায়, ওয়াচডগ তার কার্যক্রমের স্কেল বাড়িয়েছে, কেথিশ্বরন সিংহলী এবং তামিল ভাষায় সত্য-নিরীক্ষার অনুবাদ করার জন্য স্বেচ্ছাসেবকদের নিয়োগ করেছে । ৯০ দিনের মধ্যে, ২৫ থেকে ৩০ জন স্বেচ্ছাসেবক দলের জন্য কাজ করছিল। সেই সময়ে, ওয়েবসাইট এবং অ্যাপের প্রায় 52,000 ব্যবহারকারী ছিল।

২০১০ সালের জানুয়ারিতে, আনভার গ্রুপটি ছেড়ে চলে যায়। সেই বছরের এপ্রিলে, কোভিড-১৯ মহামারী চলাকালীন, উইজেরাত্নে এবং পেরিয়াপেরুমা, ততক্ষণে বাকি দুই সদস্য, ওয়াচডগ পরিচালনা থেকে ছুটি নিয়েছিলেন। 

জানুয়ারী ২০২২-এ, যখন অর্থনৈতিক সঙ্কট প্রভাব ফেলতে শুরু করেছিল, ওয়াচডগ একটি ওপেন-সোর্স ইন্টেলিজেন্স (OSINT) যৌথ হিসাবে পুনরায় চালু করেছিল। উইজেরাত্নে নতুন ওয়াচডগকে "বেলিংক্যাটের একটি জাঙ্কইয়ার্ড সংস্করণ" হিসাবে বর্ণনা করেছেন । অর্গানাইজড ক্রাইম অ্যান্ড করাপশন রিপোর্টিং প্রজেক্ট ( ওসিসিআরপি) ওয়াচডগকে $340,000 তহবিল প্রদান করেছে, এটি পূর্ণ-সময়ের কর্মী নিয়োগের অনুমতি দিয়েছে। রয়টার্স ওয়াচডগের ডেটা ব্যবহার করে সারা দেশে বিক্ষোভের মানচিত্র তৈরি করতে এবং ডেইলি মিরর পত্রিকা তার ডেটা ব্যবহার করে তৎকালীন প্রধানমন্ত্রী মাহিন্দা রাজাপাকসের দাবির বিরুদ্ধে।যে অস্থিরতা একটি সংখ্যালঘু মতামত প্রতিফলিত ছিল

তথ্যসূত্র
---------

1. ↑  Christopher, Nilesh (২০২২-০৬-২১)। "Meet the fact-checkers decoding Sri Lanka's meltdown"। *Rest of World*। সংগ্রহের তারিখ ২০২২-০৭-০৯ – Nieman Lab-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ঐশ্বর্য নাগ** একজন ভারতীয় চলচ্চিত্র অভিনেত্রী এবং একজন মডেল, তিনি দক্ষিণ ভারতীয় ছবিতে অভিনয় করে থাকেন, তিনি মূলত কন্নড় চলচ্চিত্রে অভিনয় করে থাকেন। তিনি মডেলিং করার পর তিনি *নীনে নীনে* (২০০৮) ছবিতে অভিনয়ের মধ্য দিয়ে তার অভিনয় জীবন শুরু করেন। তিনি কন্নড় ছবি *জলি ডেইজ* (২০০৯) এবং *কাল মানজা* (২০১০) এ অভিনয় করে খ্যাতি অর্জন করেন।

কর্মজীবন
--------

২০০৮ সালে মুক্তিপ্রাপ্ত ছবি *নীনে নীনে* তে অভিনয়ের মাধ্যমে ঐশ্বর্য নাগ এর চলচ্চিত্রে মূখ্য অভিনেত্রী হিসাবে অভিষেক ঘটে, তার বিপরীতে অভিনয় করেন ধন্য ও অনন্ত নাগ। সে সময় তার বয়স ছিল মাত্র ১৬ বছর। এই ছবিটি চাপের সাথে কাজ করে এবং প্রযুক্তিবিদদের ঝামেলা মোকাবেলা করেছে এবং এগুলো পরিপক্কভাবে মোকাবেলা করার জন্য প্রশংসা লাভ করে। ঐশ্বর্য অনন্ত নাগের বিরুদ্ধে নিজেকে ধরে রেখে দারুণ প্রশংসা লাভ করেন, এই ছবিতে অনন্ত নাগ তাঁর বাবার ভূমিকায় অভিনয় করেন। এরপর তিনি এমডি শ্রদ্ধার ছবি *জলি ডেজে* অভিনয় করেন। এটি ছিল তেলুগু ভাষায় জনপ্রিয় ছবি *হ্যাপি ডেজ* এর পুনঃনির্মান, ছবিটি সমালোচকদের নিকট বেশ প্রশংসিত হয়, তারা তাকে "কন্নড় চলচ্চিত্রের খুব ভাল নায়িকা উপাদান" বলে অভিহিত করে।

সংক্ষিপ্ত বিরতির পরে নাগকে কমেডি ছবি *কাল মনজা*-তে অভিনয় করতে দেখা যায়, ছবিটিতে অভিনেতা কোমল কুমারও অভিনয় করেন। ছবিটি অনুকূল পর্যালোচনার সাথে প্রশংসিত হয়েছিল এবং তার অভিনয় সমালোচকদের কাছে প্রশংসিত হয়েছিল। এরপর তিনি বিজয় রাঘভেন্দ্রের বিপরীতে *ভিঘনা* ছবিতে চুক্তিবদ্ধ হন, তবে ছবিটি নির্মাণ প্রক্রিয়ায় বেশ কিছু বিলম্ব হয়। ২০১৩ সালে তাঁর সবচেয়ে বেশি সংখ্যক ছবি মুক্তি পেতে দেখা যায়, যার মধ্যে প্রজওয়াল দেবরাজ অভিনীত *জিদ্দি* ছবিটি প্রথম মুক্তি পেয়েছিল। তিনি কমেডি চলচ্চিত্র *লুজগালুতে* অভিনয় করেন, বিজয় রাঘবেন্দ্রের বিপরীতে আরেকটি কমেডি ছবি হলো *চেল্লা পিল্লি*, চেতন চন্দ্রের বিপরীতে আরো একটি রোম্যান্টিক কমেডি *পাতাইসু এন্ড যাত্রে*। তিনি টি. এস. নাগভরণ পরিচালিত পরবর্তী ছবি *বসুন্ধরায়* মুখ্য চরিত্রে অভিনয় করেছেন। *মুড্ডু মানসে* ছবিতে ঐশ্বর্য নাগ একটি মুখ্য ভূমিকায় অভিনয় করছেন যেখানে তাকে সহজেই রয়্যাল এনফিল্ড চালিয়ে যেতে দেখা যায়। এই ভূমিকায় অভিনয়ের জন্য সমালোচকদের কাছ থেকে তিনি প্রচুর প্রশংসা লাভ করেন। নাগ ২০১৫ সালে *যাত্রে* ছবিতে একজন মিডিয়া রিপোর্টার হিসাবে অভিনয় করেন। নাগ বর্তমানে তার পরবর্তী ছবি "*দ্য গুলাবি স্ট্রিট*" এর শুটিং করছেন এবং ছবিটিতে মুখ্য চরিত্রে অভিনয় করছেন, ছবিটি অস্পষ্টভাবে বলিউডি ছবির রেওয়াজ দ্বারা অনুপ্রাণিত হয়েছে।

তথ্যসূত্র
---------

1. ↑  "Aishwarya Nag profile"। ১৪ মে ২০১৩ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২০।
2. ↑  "সংরক্ষণাগারভুক্ত অনুলিপি"। ২ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২০।
3. ↑  Jolly Days - Well done boys!
4. ↑  "Kal Manja Review"। ১৬ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২০।
5. ↑  "Aishwarya Nag pins her hopes on 2013"। ২০১৪-০২-০২ তারিখে মূল থেকে আর্কাইভ করা। সংগ্রহের তারিখ ২০২০-০৩-৩১।
6. ↑  "Aishwarya Nag in T S Nagabharana film"। ২০১৪-০১-০৬ তারিখে মূল থেকে আর্কাইভ করা। সংগ্রহের তারিখ ২০২০-০৩-৩১।

বহিঃসংযোগ
---------


উইকিমিডিয়া কমন্সে **ঐশ্বর্য নাগ** সংক্রান্ত মিডিয়া রয়েছে।

* ইন্টারনেট মুভি ডেটাবেজে ঐশ্বর্য নাগ (ইংরেজি)
মেট্রিক পেপার মাপের সাথে কিছু সংবাদপত্রের মাপের তুলনা। আনুমানিক নামমাত্র মাত্রা মিলিমিটারে দেওয়া হয়েছে
**কমপ্যাক্ট** হ'ল একটি ব্রডশিট- গুণমানের সংবাদপত্র যা ট্যাবলয়েড আকারে ছাপা হয়, বিশেষত যুক্তরাজ্যে। এই শব্দটির ব্যবহার শুরু হয় ২০০৩ সালে যখন *দ্য ইন্ডিপেন্ডেন্ট* এই ছোট আকারে লন্ডনের বাসিন্দাদের জন্য সংস্করণ তৈরি শুরু করে, যার নকশা করা হয় এমনভাবে যাতে গণপরিবহনের যাত্রীরা সহজে পড়তে পারে। 

দেশের অন্যান্য অংশের পাঠকরা নতুন আকারটি পছন্দ করে এবং *দ্য ইন্ডিপেন্ডেন্ট* এটি জাতীয়ভাবে চালু করেছিল। *দ্য টাইমস* এবং *দ্য স্কটসম্যান* আকারটি অনুলিপি যখন *ইন্ডিপেন্ডেন্ট* -এর বিক্রি বাড়ে। *দ্য* *টাইমস* এবং *দ্য স্কটসম্যান* পরীক্ষামূলকভাবে স্বল্প সময়ের জন্য একইসাথে কম্প্যাক্ট ও ব্রডশিট আকারে মুদ্রণ করেছিল। পরে তারা উভয়ই একচেটিয়াভাবে কম্প্যাক্ট মুদ্রণ শুরু করে। *দ্য* *ইন্ডিপেন্ডেন্ট* তার শেষ কাগজ সংস্করণ ২০ মার্চ ২০১৬ এ প্রকাশ করেছে এবং এখন কেবল তারা অনলাইনে রয়েছে।

আরো দেখুন
---------

* বার্লিনার (আকার)
* ব্রডশিট
* সংবাদপত্রের তালিকা
* সংবাদপত্রের আকার
* ট্যাবলয়েড

তথ্যসূত্র
---------

1. ↑  "'The Independent' launches tabloid version to give readers a choice"। *The Independent*। London। ২৭ সেপ্টেম্বর ২০০৩।
**এলিজাবেথ অ্যাশার্স্ট বিগস** (১৮৩৮ - ২১ নভেম্বর ১৯০৫) ছিলেন একজন ইংরেজ ঔপন্যাসিক, নারী-অধিকারবাদী এবং দাসত্ববিরোধী উকিল।

মাতিলদা বিগস এবং তার বড় মেয়ে এলিজাবেথ অ্যাশার্স্ট বিগস

প্রথম জীবন এবং পরিবার
---------------------

বিশিষ্ট ব্রিটিশ র‍্যাডিক্যাল আইনজীবী উইলিয়াম হেনরি অ্যাশার্স্টের জ্যেষ্ঠ নাতনি এলিজাবেথ অ্যাশার্স্ট বিগস ১৮৩৮ সালে লেস্টারশায়ারের লেস্টারে জন্মগ্রহণ করেছিলেন। তিনি এমপি উইলিয়াম বিগসের ভাই মাতিলদা অ্যাশার্স্ট বিগস (১৮১৮-১৮৬৬) এবং হোসিয়ার জোসেফ বিগসের (১৮০৯-১৮৯৫) কন্যা ছিলেন। পরিবারটি প্রথম দিকে লেস্টারের বাসিন্দা ছিল। তিনি তার মায়ের পরিবারের সাথে লন্ডনে ছিলেন। ১৮৪১ সালে তার মাসি এলিজা অ্যাশার্স্ট আমেরিকার এক বন্ধুকে এলিজাবেথ অ্যাশার্স্ট বিগসের প্রাথমিক রাজনৈতিক শিক্ষার কথা লিখেছিলেন।

ব্যক্তিগত জীবন
--------------

তিনি কখনও বিয়ে করেন নি এবং তাঁর বাবা ও বোনদের সাথে সারাজীবন জীবন কাটিয়েছিলেন।  তিনি ১৯০৫ সালের ২১ নভেম্বর লন্ডনের হ্যাম্পস্টেডে ৩ আলেকজান্দ্রা রোডে পারিবারিক বাড়িতে ৬৭ বছর বয়সে মারা গিয়েছিলেন।

তথ্যসূত্র
---------

1. ↑  *England & Wales, Civil Registration Birth Index, 1837-1915*
2. ↑  *England & Wales, National Probate Calendar (Index of Wills and Administrations), 1858-1966, 1973-1995*
3. ↑  *1871 England Census*
4. ↑  Evans, R. H. (১৯৭২)। *The Biggs Family of Leicester* (পিডিএফ)। Leicestershire Archaeological and Historical Society। সংগ্রহের তারিখ ২৪ ডিসেম্বর ২০১৮।
5. ↑  1841 Census
6. ↑  Allison Scardino Belzer, "Three Generations of Unconventional Family Values: A Case Study of the Ashursts" *Journal of Victorian Culture* 20.1 (2015), 1-19.
7. ↑  Belzer, Family Values, 3.
8. ↑  See 1861, 1871, 1881, 1891, and 1901 England Census, Ancestry.com.
ও-র্গ্যান-'ফ্রিন-লাস-র্দো-র্জে
**ও-র্গ্যান-'ফ্রিন-লাস-র্দো-র্জে** (তিব্বতি: ཨོ་རྒྱན་འཕྲིན་ལས་རྡོ་རྗེ, ওয়াইলি: *o rgyan 'phrin las rdo rje*) (১৯০৬-১৯৪৯) ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের অষ্টম পে-গ্লিং-র্গ্যাল-স্রাস (ওয়াইলি: *pe gling rgyal sras*) উপাধিধারী লামা ছিলেন।

সংক্ষিপ্ত জীবনী
---------------

ও-র্গ্যান-'ফ্রিন-লাস-র্দো-র্জে ১৯০৬ খ্রিষ্টাব্দে ভূটানে জন্মগ্রহণ করেন। তার পিতা কুন-ব্জাং-'ফ্রিন-লাস (ওয়াইলি: *kun bzang 'phrin las*) থিম্ফু শহরের র্দ্জোং-দ্পোন (ওয়াইলি: *rdzong dpon*) পদাধিকারী ছিলেন। তার মাতা সাংস-র্গ্যাস-স্গ্রোল-মা (ওয়াইলি: *sangs rgyas sgrol ma*) ও-র্গ্যান-ব্স্তান-পা'ই-ন্যিন-ব্যেদ (ওয়াইলি: *o rgyan bstan pa'i nyin byed*) নামক সপ্তম পে-গ্লিং-র্গ্যাল-স্রাস (ওয়াইলি: *pe gling rgyal sras*) উপাধিধারী লামার কনিষ্ঠা ভগিনী ছিলেন। ব্স্তান-'দ্জিন-ছোস-ক্যি-র্গ্যাল-ম্ত্শান (ওয়াইলি: *bstan 'dzin chos kyi rgyal mtshan*) নামক নবম পে-গ্লিং-গ্সুং-স্প্রুল (ওয়াইলি: *pe gling gsung sprul*) উপাধিধারী অবতারী লামা তার উল্লেখযোগ্য শিক্ষক ছিলেন। পিতার মৃত্যুর পরে তিনি থিম্ফু শহরের র্দ্জোং-দ্পোন (ওয়াইলি: *rdzong dpon*) পদে নিযুক্ত হন। তিনি এই শহরে গুরু মন্দির স্থাপন করেন।

তথ্যসূত্র
---------

1. ↑  Maki, Ariana (এপ্রিল ২০১১)। "The Eighth Gangteng, Orgyen Trinle Dorje"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-১২-২৪।

|
|  |
| পূর্বসূরীও-র্গ্যান-ব্স্তান-পা'ই-ন্যিন-ব্যেদ | **ও-র্গ্যান-'ফ্রিন-লাস-র্দো-র্জে  অষ্টম পে-গ্লিং-র্গ্যাল-স্রাস** | উত্তরসূরীরিগ-'দ্জিন-কুন-ব্জাং-পে-মা-র্নাম-র্গ্যাল |
|

| * দে
* স
পে-গ্লিং-র্গ্যাল-স্রাস |
| --- |
| 
* ১) পে-মা-'ফ্রিন-লাস
* ২) ব্স্তান-'দ্জিন-লেগ্স-পা'ই-দোন-গ্রুব
* ৩) কুন-ব্জাং-'ফ্রিন-লাস-র্নাম-র্গ্যাল
* ৪) ব্স্তান-'দ্জিন-স্রিদ-ঝি-র্নাম-র্গ্যাল
* ৫) ও-র্গ্যান-দ্গে-লেগ্স-র্নাম-র্গ্যাল
* ৬) ও-র্গ্যান-ব্স্তান-পা'ই-ন্যি-মা
* ৭) ও-র্গ্যান-ব্স্তান-পা'ই-ন্যিন-ব্যেদ
* ৮) ও-র্গ্যান-'ফ্রিন-লাস-র্দো-র্জে
* ৯) রিগ-'দ্জিন-কুন-ব্জাং-পে-মা-র্নাম-র্গ্যাল

 | পে-মা-'ফ্রিন-লাস |
**এলিজাবেথ গুকিং গ্রিনলিফ** (১১ নভেম্বর ১৬৮১ - ১১ নভেম্বর, ১৭৬২ ) ছিলেন তেরো উপনিবেশের প্রথম মহিলা অ্যাপোথেকেরি।  তাকে মার্কিন যুক্তরাষ্ট্রের প্রথম মহিলা ফার্মাসিস্ট হিসাবে বিবেচনা করা হয়।

জীবনী
-----

এলিজাবেথ গুকিং ১৬৮১ সালে ক্যামব্রিজ, ম্যাসাচুসেটস কলোনিতে জন্মগ্রহণ করেন, তিনি স্যামুয়েল এবং মেরি গুকিংয়ের কন্যা।  তিনি ১৬৯৯ সালে মন্ত্রী, চিকিত্সক এবং অ্যাপোথেকেরি ড্যানিয়েল গ্রিনলিফকে (একজন হার্ভার্ড স্নাতক) বিয়ে করেছিলেন   দম্পতির বারোটি সন্তান ছিল। 

১৭২৭ সালে, এলিজাবেথ একটি অ্যাপথেকেরি দোকান খোলার জন্য বোস্টনে চলে আসেন। যা একচেটিয়াভাবে পুরুষরাই পরিচালনা করতো, যদিও ম্যাসাচুসেটসে নারীদের অনুশীলন থেকে বিরত রাখার জন্য কোনও আইন ছিল না।  তিনি সেই সময়ে নিউ ইংল্যান্ডে কর্মরত ৩২ জনের মধ্যে একমাত্র নারী হয়ে ওঠেন। 

পরে ১৭২৭ সালে, ড্যানিয়েল ইয়ারমাউথের কংগ্রেগেশনাল চার্চের যাজকের পদ থেকে পদত্যাগ করার পর তার সাথে যোগ দিতে বোস্টনে চলে আসেন। কয়েক দশক ধরে তারা একসঙ্গে দোকান চালান। 

এলিজাবেথ গুকিং গ্রিনলিফ ১৭৬২ সালে মারা যান এবং ১৭৬৩ সালে তার স্বামী মারা যান। 

তিনি ২০১২ সালে আমেরিকান ফার্মাসিস্ট অ্যাসোসিয়েশন কর্তৃক "ফার্মেসিতে নারীদের পেশা ও অগ্রগতিতে অবদানের জন্য" সম্মানিত ১৭ জন নারীর একজন ছিলেন।

তথ্যসূত্র
---------

1. 1 2  Oakes, Rensselaer Allston (১৯০৫)। *Genealogical and Family History of the County of Jefferson, New York*। Higginson Book Company। পৃষ্ঠা 241। সংগ্রহের তারিখ অক্টোবর ৩১, ২০১৬ – Google Books-এর মাধ্যমে।
2. 1 2 3 4 5  Henderson, Metta Lou; Worthen, Dennis B. (মার্চ ৮, ২০০২)। *American Women Pharmacists: Contributions to the Profession*। CRC Press। পৃষ্ঠা 2। আইএসবিএন 9780789010926। সংগ্রহের তারিখ অক্টোবর ৩১, ২০১৬ – Google Books-এর মাধ্যমে।
3. 1 2  Zebroski, Bob (আগস্ট ৭, ২০১৫)। *A Brief History of Pharmacy: Humanity's Search for Wellness*। Routledge। পৃষ্ঠা 115। আইএসবিএন 9781317413332। সংগ্রহের তারিখ অক্টোবর ৩১, ২০১৬ – Google Books-এর মাধ্যমে।
4. 1 2  Higby, Gregory (২০০১)। *Apothecaries and the Drug Trade: Essays in Celebration of the Work of David L. Cowen*। Amer. Inst. History of Pharmacy। পৃষ্ঠা 24। আইএসবিএন 9780931292361। সংগ্রহের তারিখ অক্টোবর ৩১, ২০১৬ – Google Books-এর মাধ্যমে।
5. ↑  "Achievements of women in pharmacy lauded at Foundation dedication"। American Pharmacists Association। নভেম্বর ১, ২০১২। ফেব্রুয়ারি ৯, ২০১৯ তারিখে মূল থেকে আর্কাইভ করা। সংগ্রহের তারিখ অক্টোবর ৩১, ২০১৬।
**কমলাবুক হরিয়াল** (ইংরেজি: Orange-breasted Green Pigeon or Orange-breasted Pigeon) কোলাম্বিডি পরিবারভুক্ত একটি পাখি। এটি হরিয়ালের একটি প্রজাতি। পাখিটির বৈজ্ঞানিক নাম Treron bicinctus। কমলাবুক হরিয়াল বাংলাদেশের দুর্লভ আবাসিক পাখি।

বর্ণনা
------

কমলাবুক হরিয়াল জালালি কবুতরের চেয়ে আকারে কিছুটা ছোট। ঠোঁটের আগা থেকে লেজের ডগা পর্যন্ত প্রায় ২৯ সেন্টিমিটার। ওজন ১৫৫ থেকে ১৯৪ গ্রাম। পুরুষ ও স্ত্রীর দেহের রঙে পার্থক্য রয়েছে। পুরুষের কপাল হলদে-সবুজ, মাথার চাঁদি থেকে ঘাড়ের নিচ পর্যন্ত নীলচে-ধূসর। পিঠ ও ডানার ওপরটা জলপাই-সবুজ। ডানার কিছু পালকের প্রান্ত হলুদ। উড়লে ডানার পালকের তলার ধূসর রং চোখে পড়ে। পিঠের নিচ ও লেজের সংযোগস্থলের ওপরটা দারুচিনি রঙের। লেজের ওপরটা ধূসর, আগা ফিকে। মুখমণ্ডল হলদে-সবুজ, গলা বেগুনি ও বুক উজ্জ্বল কমলা। পেট হলদে-সবুজ ও লেজের তলা কমলা। স্ত্রী হরিয়ালের দেহের ওপরটা জলপাই-সবুজ ও নিচটা হলদে-সবুজ। মুখমণ্ডল হলদে-সবুজ। লেজের পেটে দারুচিনি ও ধূসরের প্রাধান্য এবং নিচটা হালকা কমলা। স্ত্রী ও পুরুষনির্বিশেষে ঠোঁট নীলচে-সবুজ এবং পা ও পায়ের পাতা গাঢ় গোলাপি। চোখের মণির বাইরের বলয় লালচে ও ভেতরেরটা গাঢ় নীল। অপ্রাপ্তবয়স্ক পাখি দেখতে মায়ের মতো।

স্বভাব-প্রকৃতি ও খাদ্যাভ্যাস
----------------------------

হরিয়াল মূলত চট্টগ্রাম ও সিলেট বিভাগের মিশ্র চিরসবুজ বন এবং খুলনা বিভাগের সুন্দরবনের বাসিন্দা। সাধারণত একাকী, জোড়ায় বা ছোট দলে বিচরণ করে। আবার অন্যান্য সবুজ কবুতরের দলেও একসঙ্গে বিচরণ করতে দেখা যায়। বট, পাকুড়, ডুমুর, পাকা খেজুর, বড়ই ও এ-জাতীয় ছোট ফল পছন্দ করে। ফলে ভরা গাছের উঁচু শাখায় ধীরে ধীরে হেঁটে হেঁটে ফল ও বিচি খায়। খুব ভোরে খেজুরের রসও খেতে দেখা যায়। সকাল ও সন্ধ্যায় বেশি সক্রিয় থাকে। তবে ভরদুপুরেও খাবার খেতে দেখা যায়। দ্রুত ডানা নেড়ে বেশ জোরে সোজা পথে ওড়ে। নিচু স্বরে শিস দেওয়ার মতো করে ডাকে।

প্রজনন
------

মার্চ থেকে সেপ্টেম্বর প্রজননকাল। এ সময় গাছের ডালে কাঠি-কুটি দিয়ে বাসা বানায়। এদের বাসা ঘুঘুর থেকে কম ঢিলেঢালা, বেশি গভীর ও বাসার কিনারা ওপরের দিকে ওঠানো। বাসা তৈরি হলে স্ত্রী তাতে দুটো সাদা রঙের ডিম পাড়ে ও দুজনেই পালাক্রমে ডিমে তা দেয়। ডিম ফোটে ১২ থেকে ১৪ দিনে। বাবা-মা দুজনেই বাচ্চাদের খাইয়েদাইয়ে বড় করে তোলে।

পুরুষ কমলাবুক হরিয়াল, সুন্দরবন, ভারত

তথ্যসূত্র
---------

1. 1 2 3 4  কমলাবুক হরিয়াল - *প্রথম আলো (০৭ সেপ্টেম্বর, ২০১৫)*
**কমলা খাতুন ও ফিঙ্গে বেগম ধর্ষণ-হত্যা মামলা** ২০০৩ সালে বাংলাদেশে সংঘটিত একটি গণধর্ষণ ও খুনের ঘটনা। ২০০৩ সালের ২৭ সেপ্টেম্বর চুয়াডাঙ্গার জেলার আলমডাঙ্গা উপজেলার জোড়গাছা গ্রামের কমেলা খাতুন ও তার বান্ধবী ফিঙ্গে বেগমকে দলবেঁধে ধর্ষণ করা হয় এবং ধর্ষণের পর গলা কেটে হত্যা করা হয়। এই ঘটনায় পুলিশের থানায় মামলা করা হয় এবং পুলিশের তদন্তে গণধর্ষণ ও হত্যার অভিযোগ প্রতিষ্ঠিত হয়। অভিযোগনামায় পুলিশ উল্লেখ করে যে গলায় গামছা পেঁচিয়ে শ্বাসরোধের পর মৃত্যু নিশ্চিত করতে ওই দুই নারীর গলা কাটা হয়। 

তদন্তক্রমে পুলিশ পার্শ্ববর্তী রায়লক্ষ্মীপুর গ্রামের আজিজ, মিন্টু, মহিউদ্দিন ও সুজন নামের চারজনকে অভিযুক্ত করে আদালতে অভিযোগনামা দাখিল করে। চুয়াডাঙ্গার "নারী ও শিশু নির্যাতন দমন ট্রাইব্যুনালে" বিচারকার্য চলে। বিচার চলাকালে আসামি মহিউদ্দিনের মুত্যু হয়। ২০০৭ সালের ২৬ জুলাই তারিখে ট্রাইব্যুনাল অন্য তিন আসামিকে মৃত্যুদণ্ড প্রদান করে। ২০১২ সালে ১১ নভেম্বর হাইকোর্টের রায়ে সর্বোচ্চ সাজা বহাল রাখা হয়। পরবর্তীকালে বাংলাদেশ সুপ্রিম কোর্ট আসামি সুজনকে খালাস দিয়ে আজিজ ও মিন্টুর মৃত্যুদণ্ডাদেশ বহাল রাখে। দীর্ঘ সময়ের ব্যবধানে সকল আইনী প্রক্রিয়া শেষে ২০২১ সালের ৪ অক্টোবর দিন গত রাত্রে দুই আসামী আলমডাঙ্গা উপজেলার খাসকররা ইউনিয়নের রায় লক্ষ্মীপুর গ্রামের আজিজ ওরফে আজিজুল (৫০) ও একই গ্রামের মিন্টু ওরফে কালু (৫০) কে ফাঁসিতে ঝুলিয়ে মৃত্যুদণ্ড কার্যকর করা হয়। মৃত্যুদণ্ডপ্রাপ্ত আসামীরা মৃত্যুর পূর্বপর্যন্ত যশোর কেন্দ্রীয় কারাগারে আটক ছিল।

তথ্যসূত্র
---------

1. ↑  মানবজমিন প্রতিবেদন
2. ↑  "ধর্ষণ-হত্যা: দুই আসামির ফাঁসি কার্যকর, চুয়াডাঙ্গায় দাফন"। ৫ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০২১।
3. ↑  কালেরকণ্ঠ প্রতিবেদন
4. ↑  যুগান্তর প্রতিবেদন
5. ↑  ইত্তেফাক প্রতিবেদন
**ওয়াজিব** (وَاجِبٌ), এটা মুসলিম সমাজে বহুল ব্যবহ্ত আরবি শব্দ। এটা মুহাম্মদ সাঃ এর মুখ নিঃসৃত আরবি শব্দও বটে। বাংলায় ওয়াজিব এর অর্থ **কর্তব্য**। যার উপর আমল করলে সাওয়াব পাওয়া যাবে আর পরিত্যাগ করলে শাস্তি পেতে হবে। কিছু ইসলামি বিশেষজ্ঞদের মতে, যা করার আদেশ জন্নী দলীল তথা ফরজের তুলনায় দুর্বল দলীল দ্বারা প্রমাণিত, তাকে ওয়াজিব বলে। ফরজের পরই ওয়াজিব এর স্থান।

এই শব্দের অন্যতম বিশেষত্ব হল, মুহাম্মদ (সাঃ) নিজে এই শব্দটা উনার হাদিসে ব্যবহার  করেছেন।

ওয়াজিব (وَاجِبٌ) শব্দ সংবলিত একটি হাদিস নিচে উল্লেখ করা হল:

> 
> حَدَّثَنَا عَلِيٌّ، قَالَ حَدَّثَنَا حَرَمِيُّ بْنُ عُمَارَةَ، قَالَ حَدَّثَنَا شُعْبَةُ، عَنْ أَبِي بَكْرِ بْنِ الْمُنْكَدِرِ، قَالَ حَدَّثَنِي عَمْرُو بْنُ سُلَيْمٍ الأَنْصَارِيُّ، قَالَ أَشْهَدُ عَلَى أَبِي سَعِيدٍ قَالَ أَشْهَدُ عَلَى رَسُولِ اللَّهِ صلى الله عليه وسلم قَالَ ‏ "‏ الْغُسْلُ يَوْمَ الْجُمُعَةِ وَاجِبٌ عَلَى كُلِّ مُحْتَلِمٍ، وَأَنْ يَسْتَنَّ وَأَنْ يَمَسَّ طِيبًا إِنْ وَجَدَ ‏"‏‏.‏ قَالَ عَمْرٌو أَمَّا الْغُسْلُ فَأَشْهَدُ أَنَّهُ ***وَاجِبٌ***، وَأَمَّا الاِسْتِنَانُ وَالطِّيبُ فَاللَّهُ أَعْلَمُ أَوَاجِبٌ هُوَ أَمْ لاَ، وَلَكِنْ هَكَذَا فِي الْحَدِيثِ‏.‏ قَالَ أَبُو عَبْدِ اللَّهِ هُوَ أَخُو مُحَمَّدِ بْنِ الْمُنْكَدِرِ وَلَمْ يُسَمَّ أَبُو بَكْرٍ هَذَا‏.‏ رَوَاهُ عَنْهُ بُكَيْرُ بْنُ الأَشَجِّ وَسَعِيدُ بْنُ أَبِي هِلاَلٍ وَعِدَّةٌ‏.‏ وَكَانَ مُحَمَّدُ بْنُ الْمُنْكَدِرِ يُكْنَى بِأَبِي بَكْرٍ وَأَبِي عَبْدِ اللَّهِ‏.
> 
> 
> 
> আলী ইবনু আবদুল্লাহ (রহঃ) ... আমর ইবনু সুলাইম আনসারী (রাঃ) থেকে বর্ণিত, তিনি বলেন, আবূ সায়ীদ খুদরী (রাঃ) বলেন, আমি এ মর্মে সাক্ষ্য দিচ্ছি যে, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ জুম্মার দিন প্রত্যেক বালিগের জন্য গোসল করা ***কর্তব্য***। আর মিসওয়াক করবে এবং সুগন্ধি পাওয়া গেলে তা ব্যবহার করবে। আমর (ইবনু সুলাইম) (রহঃ) বলেন, গোসল সম্পর্কে আমি সাক্ষ্য দিচ্ছি তা কর্তব্য। কিন্তু মিসওয়াক ও সুগন্ধি কর্তব্য কিনা তা আল্লাহই ভাল জানেন। তবে হাদীসে এরূপই আছে। [সহিহ বুখারী, হাদিস নং ৮৮০, সহিহ হাদিস] 
> 
>

আরও দেখুন
---------

* ফরজ
* মাসআলা-মাসায়েল

তথ্যসূত্র
---------

1. ↑  নারী, মাসিক আদর্শ (২০২১-০২-০১)। "ইলমে হাদীস তথা হাদীস শাস্ত্রের পরিভাষা ও পরিচিতি (ওয়াজিব সহ) - Terminology of Hadith | মাসিক আদর্শ নারী"। সংগ্রহের তারিখ ২০২১-০৪-১৬।
2. ↑  "সহীহ বুখারী (ইসলামিক ফাউন্ডেশন) | হাদিস নংঃ ৮৩৬ [ ৮৮০]"। *www.hadithbd.com*। সংগ্রহের তারিখ ২০২১-০৪-১৬।
আমস্টারডামে কফিশপ, নেদারল্যান্ডস
 কফিশপ লাইসেন্স
***কফিশপ*** নেদারল্যান্ডসে এমন প্রতিষ্ঠান যেখানে জনসাধারণের দ্বারা ব্যক্তিগত সেবনের জন্য গাঁজা বিক্রি স্থানীয় কর্তৃপক্ষ সহ্য করে। 

নেদারল্যান্ডসের ড্রাগ নীতির অধীনে, লাইসেন্সকৃত *কফিশপগুলি* দ্বারা স্বল্প পরিমাণে গাঁজা পণ্য বিক্রয় অনুমোদিত। এর মধ্যে বেশিরভাগই পানীয় এবং খাবার পরিবেশন করে। *কফিশপগুলিকে* অ্যালকোহল বা অন্যান্য মাদক পরিবেশন করার অনুমতি দেওয়া হয় না এবং যদি তারা অপ্রাপ্তবয়স্কদের কাছে নরম মাদক, শক্ত মাদক বা অ্যালকোহল বিক্রি করতে দেখা যায় তবে বন্ধ হয়ে যাওয়ার ঝুঁকি রয়েছে৷ গাঁজা বিক্রির লাইসেন্স দেওয়ার ধারণাটি ১৯৭০-এর দশকে শক্ত এবং নরম মাদককে আলাদা রাখার সুস্পষ্ট উদ্দেশ্যে চালু করা হয়েছিল।

একজন ওলন্দাজ বিচারক রায় দিয়েছেন  পর্যটকদের ২০১২ সালে প্রয়োগ করা নিষেধাজ্ঞার অংশ হিসাবে গাঁজা ক্যাফেতে প্রবেশে আইনত নিষিদ্ধ করা যেতে পারে। সিটি কাউন্সিলগুলি এই নিষেধাজ্ঞা কার্যকর করবে কি না তা বেছে নিতে পারে। এই নিষেধাজ্ঞা শুধুমাত্র দক্ষিণ নেদারল্যান্ডের কয়েকটি পৌরসভা মান্য করে।

মাস্ট্রিচের সিটি কাউন্সিল পর্যটকদের কফিশপ পরিদর্শনের অনুমতি দেয়, তবে একজন বাদে সবাই শুধুমাত্র স্থানীয় বাসিন্দাদের অনুমতি দেওয়ার জন্য একটি স্বেচ্ছাসেবী চুক্তি করেছে, যেগুলিকে ১৫০ কিলোমিটার ব্যাসার্ধের মধ্যে বসবাসকারী মানুষ হিসাবে সংজ্ঞায়িত করা হয় (বেলজিয়াম এবং জার্মানির স্থানীয় লোকেরা এখনও অনুমোদিত)। আমস্টারডাম শহর এবং নেদারল্যান্ডের অন্যান্য অংশে এই নিষেধাজ্ঞা কার্যকর করা হয় না।

আরও দেখুন
---------

* নেদারল্যান্ডে গাঁজা
* গাঁজার বৈধতা
* স্মার্টশপ
* মারিজুয়ানা ডিসপেনসারি

তথ্যসূত্র
---------

1. ↑  "Amsterdam Coffee shops Guide | Amsterdam.info"। *www.amsterdam.info*। সংগ্রহের তারিখ ২০১৯-০৪-০১।
2. ↑  "Dutch cannabis cafe owners fight changes"। *BBC News*। ২৭ এপ্রিল ২০১২।
3. ↑  "Are Tourists Allowed in Dutch Coffeeshops? The Strange Tale of the 'Weed Pass'"। ৬ জুলাই ২০১৬।

বহিঃসংযোগ
---------

* সেন্ট্রাল আমস্টারডামের সমস্ত খোলা কফিশপের একটি মানচিত্র
* আমস্টারডামের বেশিরভাগ কফিশপের মানচিত্র
প্রোগ্রামিং তালিকা
**কম্পিউটার প্রোগ্রামিং** (ইংরেজি: Computer programming) হল একটি নির্দিষ্ট কার্য সম্পাদন করার জন্য এক্সিকিউটেবল কম্পিউটার প্রোগ্রাম ডিজাইন ও বিল্ডিংয়ের প্রক্রিয়া। প্রোগ্রামের লিখিত রূপটিকে সোর্স কোড বলা হয়। যিনি সোর্স কোড লিখেন তাকে প্রোগ্রামার, কোডার বা ডেভেলপার বলা হয়। যেকোন বই যেমন একটি ভাষাতে যেমন ইংরেজি, রুশ, জাপানি, বাংলা, ইত্যাদিতে লেখা হয়, তেমনি প্রতিটি প্রোগ্রাম কোন একটি নির্দিষ্ট প্রোগ্রামিং ভাষাতে লেখা হয়,যেমন পাইথন, সি++, জাভা ইত্যাদি। প্রোগ্রাম রচনা করার সময় প্রোগ্রামারকে ঐ নির্দিষ্ট প্রোগ্রামিং ভাষার সিনট্যাক্স বা ব্যাকরণ মেনে চলতে হয়। 

কম্পিউটার প্রোগ্রামিং হলো একটি প্রক্রিয়া যা একটি কম্পিউটিং সমস্যার মূল সূত্র থেকে এক্সিকিউটেবল কম্পিউটার প্রোগ্রামগুলির দিকে পরিচালিত করে। প্রোগ্রামিং ভাষা যেমন অ্যালগোরিদম তৈরি করে, বিশ্লেষণের উন্নয়ন, তাদের সঠিকতা এবং সম্পদ খরচ এবং বাস্তবায়নের এলগরিদমগুলির প্রয়োজনীয়তা যাচাই করে একটি প্রোগ্রামিং ভাষাতে অ্যালগরিদমগুলির অন্তর্ভুক্ত। সোর্স কোড এক বা একাধিক প্রোগ্রামিং ভাষায় লেখা আছে। প্রোগ্রামিং এর উদ্দেশ্য হল একটি নির্দিষ্ট নির্দেশনা খুঁজে বের করা যা একটি নির্দিষ্ট কার্য সম্পাদন বা প্রদত্ত সমস্যার সমাধান করা স্বয়ংক্রিয় হবে। প্রোগ্রামিং এর প্রক্রিয়াটি প্রায়ই অ্যাপ্লিকেশন ডোমেন, বিশেষ অ্যালগরিদম এবং আনুষ্ঠানিক যুক্তিবিজ্ঞান জ্ঞানের সহ বিভিন্ন বিষয়গুলিতে দক্ষতা প্রয়োজন।

সম্পর্কিত কর্মগুলি সোর্স কোড পরীক্ষা, ডিবাগিং এবং বজায় রাখা, বিল্ড সিস্টেমের বাস্তবায়ন এবং কম্পিউটার প্রোগ্রামের মেশিন কোডের মত উপকারী জিনিসপত্রের ব্যবস্থাপনা অন্তর্ভুক্ত। এই প্রোগ্রামিং প্রক্রিয়ার অংশ হিসাবে বিবেচনা করা যেতে পারে, কিন্তু প্রায়ই সফ্টওয়্যার উন্নয়ন শব্দ শব্দ প্রোগ্রামিং, বাস্তবায়ন, বা সোর্স কোড প্রকৃত লেখা জন্য সংরক্ষিত কোডিং সঙ্গে এই বৃহত্তর প্রক্রিয়া জন্য ব্যবহার করা হয়। সফ্টওয়্যার ইঞ্জিনিয়ারিং সফ্টওয়্যার উন্নয়ন চর্চা সঙ্গে প্রকৌশল কৌশল সম্মিলান।

প্রোগ্রামিং এর বিভিন্ন ধাপসমূহ
------------------------------

প্রোগ্রামিং-এর ধাপগুলো যেকোন সমস্যা সমাধানের ধাপগুলোর মতোই। প্রধান ধাপগুলো হলো: 
১. সমস্যাকে সংজ্ঞায়িত করা।
২. ইনপুট ও আউটপুট কি হবে তা নির্বাচন করা।
৩. ধারাবাহিক (ধাপে ধাপে) বর্ণনা করা (এলগরিদম লেখা)। 
৪. ফ্লোচার্ট অঙ্কন করা।
৫. প্রোগ্রামিং ভাষা নির্নয় করা ও কোড লেখা।
৬. কোড কম্পাইল ও ডিবাগ করা।
৭. ডকুমেন্টেশন তৈরি করা।

উদাহরণস্বরূপঃ
সমস্যাঃ তিনটি সংখ্যার মধ্যে বড় সংখা বের করুন।

তথ্যসূত্র
---------

1. 1 2  কম্পিউটার প্রোগ্রামিং
2. ↑  Text Book: ANSI C written by e-balagurusamy

Text Book: ANSI C by Ebalagurusamy.

আরো দেখুন
---------

প্রোগ্রামিং ভাষা
**এলিট গ্র্যান্ড হোটেল** (পূর্বে নাম: *কোহিনুর আশিয়ানা হোটেল*) একটি পাঁচ তারকা হোটেল যা ভারতের চেন্নাইয়ের সেম্মিনচেরীর পুরাতন মাহাবালিপুরাম রোডে অবস্থিত। হোটেলটি তার অতিথিয়তার জন্য বিশেষ ভাবে পরিচিত। এখানে অতিথিদের ব্যক্তিগত পর্যায়ে পরিচর্যা প্রদান করা হয়। যে সকল খাবার এই হোটেলে পরিবেশন করা হয় সেগুলি অত্যন্ত সুস্বাদু। হোটেলটিতে প্যাকেজ সুবিধা প্রদান করা হয়ে থাকে যেখানে থাকা এবং খাওয়ার বিষয়ে অর্ডার অনেক আগে থেকেই বুকিং করা যায়। মূলত এখানে যে সকল অতিথি আসেন থাকার উদ্দেশ্য সকলেরই প্রশংসার প্রথম দিকে থাকে এখানকার কর্মচারীরা যারা সার্বক্ষনিক অতিথিদের উন্নত সেবা প্রদান করতে সদা প্রস্তুত থাকেন।

ইতিহাস
------

হোটেলটি নির্মাণ করেছিল আশিয়ানা হোটেল প্রা: লি: যেখানে তাদের বিনিয়োগের পরিমাণ ছিল ১,০০০ মিলিয়ন রূপি এবং যার উদ্ভোধন করা হয়েছিল ২০০৭ সালের অক্টোবর মাসে। প্রাথমিক ভাবে হোটেলটিতে ছিল ১১৪টির মতো রুম। পরে, ২০১২ সালে আরো কিছু রুম সংযোজিত করায় রুমের সংখ্যা দাড়ায় ১৭৮টিতে।

সুবিধাদি
--------

হোটেলটি নির্মিত হয়েছে ২.২৫ একর জমির উপর। হোটেলটির আছে ৫ টি খাবার এবং পানীয় ভ্যানু, যার ভেতর একটি আবার সারাদিন ব্যাপী বহুরকম কুজিন সম্পন্ন রেস্তোরা যার নাম কারামেল, একটির নাম সিল্ক যেটি বিশষভাবে থাই খাবারের জন্য বিখ্যাত এবং একটি হলো গ্রীল জাতীয় খাবারের জন্য বিশেষভাগে তৈরী যার নাম ওয়াইল্ড ফায়ার, একটি লাউঞ্জ এ রয়েছে পানশালা যার নাম আই-লাউঞ্জ, এবং ২৪ ঘণ্টা খোলা ক্যাফে যার নাম বাইটস। হোটেলটির আরো আছে একটি থাই স্পা এবং ব্যায়ামের কেন্দ্র এবং চিটানাদ-স্টাইলের ১৪ মিটার আউটডোর পুল যার এলাকার পরিমাণ ১,৮০০ বর্গ ফিট এবং এটার আরো আছে ২৭,০০০ বর্গ ফিটের মিটিং রুম এবং এখানে মোট জন সমাগোমের সর্বোচ্চ সীমা ২৫০০ জনের। হোটলটিতে আছে ৫,২৫০ বর্গ ফুটের একটি গ্র্যান্ড বল রুম।

পুরস্কার
--------

২০০৮ সালের সেপ্টেম্বর মাসে, কুলেনারি চ্যালেঞ্জে এবং এক্সিবিশন ২০০৮ আশিয়ানা হোটেল জিতে নেয় বেস্ট হোটেল ট্রফি থেকে যা অনুষ্ঠিত হয়েছিল ২০০৮ সালের চেন্নাই শহরে যার আয়োজক ছিল ইন্ডয়ান ফেডারেমন অব কুলিনারি এসোশিয়েশন (আইএফসিএ)।

তথ্যসূত্র
---------

1. ↑  Sivakumar, Nandini (১৫ মে ২০০৯)। "Australian fund to invest A$40 in Chennai hotel firm"। *The Economic Times*। চেন্নাই: The Times Group। সংগ্রহের তারিখ ১৪ এপ্রিল ২০১৩।
2. ↑  "Australian fund to invest A$40 in Chennai hotel firm"। The Economic Times। ১৫ মে ২০০৯। সংগ্রহের তারিখ ২১ ডিসেম্বর ২০১৫।
3. ↑  "Asiana Group plans slew of hotels"। thehindubusinessline.com। 9 september 2008। সংগ্রহের তারিখ 21 December 2015।  এখানে তারিখের মান পরীক্ষা করুন: `|তারিখ=` (সাহায্য)
4. 1 2  "Asiana Hotel bags culinary award"। thehindubusinessline.com। ২৭ সেপ্টেম্বর ২০০৮। সংগ্রহের তারিখ ২১ ডিসেম্বর ২০১৫।
5. ↑  "Kohinoor Asiana Hotel Chennai"। cleartrip.com। সংগ্রহের তারিখ ২১ ডিসেম্বর ২০১৫।

| * দে
* স
চেন্নাইয়ের হোটেলসমূহ |
| --- |
| শহরের প্রাণকেন্দ্রে | 
* আইটিসি গ্র্যান্ড চোলা হোটেল
* জি আর টি গ্রান্ড
* হিল্টন চেন্নাই
* দ্য রেইনট্রি হোটেল অণ্ণা সালই
* সাভেরা হোটেল
* তাজ ক্লাব হাউস হোটেল
* তাজ কন্নেমারা
* দ্য পার্ক
* দ্যা রেইনট্রি হোটেল আন্না সালাই
* রাধা রিজেন্ট হোটেল চেন্নাই
* ক্রাউন প্লাজা চেন্নাই আদিয়ার পার্ক

 |
| শহরতলি | 
* এলিট গ্র্যান্ড হোটেল

 |
| হোটেল গ্রুপ | 
* তাজ হোটেলস্ গোষ্ঠী
* আইটিসি হোটেল
* লীলা হোটেলস্ গোষ্ঠী
* হিলটন হোটেল ও রিসর্ট
* হায়াত হোটেলস্ কর্পোরেশন
* স্টারউড হোটেলস্
* র‍্যাডিসন হোটেলস্
* ওবেরয় হোটেলস্ ও রিসোর্টস্
* জে ডব্লু ম্যারিয়ট হোটেলস্

 |